EPISTOLA CCCXXI. IMPERATORIS CONSTANTINOPOLITANI AD WIBALDUM ABBATEM.  Offert Conrado imperatori vires suas adversus Siculum.   (Anno 1151.)
Imperiale ad pretiosissimum ABAN monasterii Stabulensis.
Pretiosissime abba monasterii Stabul., imperium meum cum didicisset a multis in te florentem virtutem, quomodoque in honorem certas praenobilissimi regis Romae praedilectissimique fratris et cognati imperii mei, et in utilitatem Christianorum, magnam devotionem et affectionem erga tuam pretiositatem obtinet, et orationem ejus invocat perpepetue. Vult igitur imperium meum, quod rursus etiam tua pretiositas laboret in honorem praenobilissimi regis. Nunquam enim inveniet meliorem adjutorem in servitium contra Siculum et in caetera servitia sua. Vult autem et imperium meum ut etiam per scripturas tuae pretiositatis doceatur sospitatem ipsius. Magnam enim affectionem habet imperium meum in tuam pretiositatem, ex quo certe cognovit florentem in te virtutem. Missa est Abadon servata magna civitate mense Martio indictione XIV + missum est tibi examitum megalo . . . gmon diplarion album +.